তিন দিনের বাজুস ফেয়ার শুরু ৮ ফেব্রুয়ারি
আগামী ৮ ফেব্রুয়ারি শুরু হচ্ছে তিন দিনব্যাপী বাজুস ফেয়ার-২০২৪।
বাজুসের এক সংবাদ বিজ্ঞপ্তিতে জানানো হয়েছে, আগামী ৮, ৯ ও ১০ ফেব্রুয়ারি ইন্টারন্যাশনাল কনভেনশন সিটি বসুন্ধরা (আইসিসিবি) হল চারে এই মেলা অনুষ্ঠিত হবে।
বাজুস ফেয়ার প্রতিদিন সকাল ১০টা থেকে রাত ৯টা পর্যন্ত ক্রেতা-দর্শনার্থীদের জন্য উন্মুক্ত থাকবে। বাজুস ফেয়ারের টিকিট মূল্য হবে ১০০ টাকা। তবে, ৫ বছর বয়স পর্যন্ত শিশুদের মেলায় প্রবেশে কোনো টিকিট লাগবে না।
এবারের বাজুস ফেয়ারে ৪১টি জুয়েলারি প্রতিষ্ঠান অংশ নেবে।
বাজুস আশা করছে, বাজুস ফেয়ার দেশীয় জুয়েলারি শিল্পকে সমৃদ্ধশালী করার পাশাপাশি বিশ্ববাজারে বাংলাদেশের নতুন অবস্থান তৈরিতে সহায়ক ভূমিকা রাখবে।
দেশের স্বর্ণ শিল্পীদের হাতে গড়া নিত্যনতুন আধুনিক ডিজাইনের অলঙ্কারের পরিচিতি বাড়বে বিশ্ববাজারে।

আগামী ৮ ফেব্রুয়ারি শুরু হচ্ছে তিন দিনব্যাপী বাজুস ফেয়ার-২০২৪।